തമിഴ് വിശ്വബ്രഹ്മസമാജം സന്ധ്യവേല ഇന്ന് വൈക്കം : വൈക്കം മഹാദേവ ക്ഷേത്രത്തിലെ അഷ്ടമിയുടെ മുന്നോടിയായി തമിഴ് വിശ്വബ്രഹ്മസമാജം നടത്തുന്ന സന്ധ്യ വേല ഇന്ന് നടക്കും തമിഴ് വിശ്വബ്രഹ്മസമാജം കൊടിയേറ്റിന് മുന്പ് നവമി തിഥിയിലാണ് സന്ധ്യ വേല അഹസ്സ് നടത്തി വരുന്നത്. ക്ഷേത്ര നിര്മ്മിതിക്കായി തിരുനല്വേലിയില് നിന്ന് വൈക്കത്ത് എത്തിച്ചേര്ന്ന് കേരളത്തിന്റെ വിവിധ കരകളില് താമസമുറപ്പിച്ച കുടുംബാംഗങ്ങള് സന്ധ്യവേല ദിനത്തില് വൈക്കത്തപ്പന്റെ സന്നിധിയില് ഒത്തുചേര്ന്നിരുന്നു. ഈ സമയം തുടങ്ങിവച്ച ചടങ്ങുകള്ക്ക് ഇപ്പോള് വൈക്കം വിശ്വബ്രഹ്മ സമാജമാണ് നേതൃത്വം നല്കുന്നത്. കൊവിഡ് നിയന്ത്റണങ്ങള് മൂലം ചടങ്ങുകളായാണ് നടത്തുന്നത്. വിവിധ കരകളിലെ സമാജം ഭാരവാഹികള് പങ്കെടുക്കും. സന്ധ്യ വേലയുടെ അഹസ്സിനുള്ള വിഭവങ്ങള് ക്ഷേത്രത്തില് സമര്പ്പിച്ചു. പ്രാതല് ഒഴിവാക്കി ക്ഷേത്ര ചടങ്ങുകളായ ആയിരക്കുടം, ധാര, അഭിഷേകങ്ങള് , ബ്രാഹ്മണഭോജനം, പുഷ്പാലങ്കാരം, നെയ് വിളക്ക്, ശംഖാഭിഷേകം, അത്താഴപൂജ എന്നിവയോടെയാണ് നടത്തുന്നത്. ഇതിന് ആവശ്യമായ സാധനങ്ങള് മുപ്പത്തിയാറര കരക്കാരുടെ വഴിപാടായി മൂലസ്ഥാനമായ വൈക്കം സമാജത്തിന്റെ നേതൃത്വത്തില് സമര്പ്പിച്ചു. ഉപദേവതാ ക്ഷേത്രങ്ങളിലും കാളിയമ്മ നട ക്ഷേത്രത്തിലും പ്രത്യേക വഴിപാടുകള് നടത്തി.